Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
IDF valmistelee maaoperaatiota Gazan rajakaupunki Rafahiin.
Israelin puolustusministeri Joav Gallant: Israel taistelee -
seitsemää Lähi-idässä toimivaa armeijaa ja terrorijärjestöä vastaan.
Yhdysvaltain senaatti hyväksyi ylivoimaisella enemmistöllä -
tukipaketit Israelille, Ukrainalle, palestiinalaisille ja Taiwanille.
Iran puolestaan jatkoi iskuja USA:n joukkoja vastaan Irakissa.
Israelin puolustusvoimat (IDF) valmistelee maaoperaatiota Rafahiin.
Sen ensimmäinen vaihe pitää sisällään -
siviiliväestön laajamittaisen evakuoinnin.
Rafahin yli miljoonan palestiinalaisen on muutettava suojiin, -
joita Israel on pystyttänyt viime kuukausina Gazan etelä- ja keskiosiin.
Tämänhetkisen arvion mukaan evakuointi vie 4―5 viikkoa.
Operaatio etenee vaiheittain, -
ja operaatioalue on jaettu erillisiin osiin.
Suunnitelma on esitelty Yhdysvalloille ja alueen kumppanimaille.
Samalla kun IDF valmistelee Rafah-operaatiota, -
se jatkaa operointia myös muita terrorikohteita vastaan Gazassa.
IDF:n mukaan Israelin ilmavoimat on tehnyt kuluneen vuorokauden aikana -
iskuja yli 50:een Hamasin terrorikohteeseen.
Hävittäjät tuhosivat -
kaksi Etelä-Gazan humanitaarisille alueille pystytettyä laukaisualustaa.
Lisäksi IDF:n joukot eliminoivat parisenkymmentä terroristia -
ja tuhosivat terrori-infrastruktuuria Keski-Gazassa.
Yhdysvaltain ulkoministeri Antony Blinken harkitsee -
pakotteiden asettamista IDF:n Netzah Jehuda -pataljoonalle.
Syynä ovat väitetyt "ihmisoikeusloukkaukset".
Israelin puolustusministeri Joav Gallant -
vieraili Netzah Jehuda -pataljoonan luona.
Pataljoona operoi Koillis-Gazan Beit Hanounissa, -
joka sijaitsee n. 6 kilometrin päässä israelilaisesta Sderotin kaupungista.
Tulin tänne ensinnäkin toivottamaan teille hyvää pesach-juhlaa -
ja kertomaan samalla, että koko puolustuslaitos ja Israel -
tukee, arvostaa ja haluaa vahvistaa teitä -
suojellessanne Israelin valtiota ja erityisesti Sderotin kaupunkia.
Tavoite on, että operoimalla Beit Hanounissa -
voidaan puolustaa Sderotia terrori-iskuilta, -
muilta hyökkäyksiltä ja tietysti raketti-iskuilta.
Tämä pataljoona on suorittanut tehtäväänsä ansiokkaasti, -
ja palaute on kantautunut myös minun korviini.
On tärkeää, että tekin saatte tietää tämän.
Haluan sanoa jotakin myös teidän pataljoonanne joutumisesta otsikoihin.
Virheitä tapahtuu kaikissa sotilasoperaatioissa, vaikkei saisi.
Etenkään sääntöihin ja arvoihin liittyvissä asioissa -
virheitä ei saisi tapahtua.
Mutta jos pari kolme sotilasta toimii väärin, -
sen ei pidä leimata koko pataljoonaa.
Pataljoona taistelujoukkona noudattaa erittäin korkeita standardeja.
Gallant sanoi, että kenelläkään ei ole oikeutta -
läksyttää Israelia moraalista ja arvoista, -
sillä Israel noudattaa molempien osalta korkeimpia standardeja.
Jos joku joutuu hankaluuksiin, me hoidamme asian.
Meillä tarkoitan -
Israelin puolustusvoimia ja koko puolustuslaitosta.
Jos sotilas esimerkiksi haavoittuu, -
me haemme hänet ja siirrämme sairaalaan.
Jos sotilas suoriutuu erinomaisesti, taputamme häntä selkään.
Ja jos sotilas tekee virheen, asetamme hänet syytteeseen.
Kenenkään ei tarvitse läksyttää meitä moraalista ja säännöistä.
Me osaamme kyllä huolehtia siitä, -
että moraalista ja säännöistä pidetään kiinni.
Osaamme toimia esimerkillisesti. Tehtävämme on suojella Israelia.
Taistelemme paraikaa seitsemää armeijaa, -
tai seitsemää terrorijärjestöä, vastaan: Gazassa, Libanonissa, Syyriassa, -
Juudeassa ja Samariassa, Irakissa, Jemenissä ja myös Iranissa.
Osa on armeijoita, osa terrorijärjestöjä.
Taistelemme kaikkia niitä vastaan, ja teemme kaikkemme -
suojellaksemme israelilaisia ja Israelin valtiota.
NGO Monitor on järjestö, joka tutkii -
poliittisista ja ideologisista syistä Israelin-vastaisia päämääriä ajavia -
kansalaisjärjestöjä.
NGO Monitor raportoi, että DAWN-niminen kansalaisjärjestö -
on hiljattain painostanut Bidenin hallintoa, jotta se asettaisi pakotteita
Israelin puolustusvoimien henkilöstölle ja yksiköille.
NGO Monitorin mukaan -
DAWN-järjestö teki pian Hamasin 7.10. suorittaman verilöylyn jälkeen -
ulkoministeriölle valituksen -
Netzah Jehuda -pataljoonasta ja sen komentajista.
USA:n ulkoministeri Antony Blinken sanoi kuitenkin lehdistötilaisuudessa, -
että ulkoministeriöllä on omat menettelytapansa, joilla se tutkii -
väitettyjä kansainvälisen humanitaarisen oikeuden rikkomuksia-
ja muita loukkauksia.
Olemme alusta asti pyrkineet kaikin tavoin vahvistamaan siviilien suojelua-
sekä edesauttamaan humanitaarisen avun toimittamista -
kipeästi apua tarvitseville gazalaisille. Mitä tulee väitteisiin -
kansainvälisen humanitaarisen lain loukkauksista ja muista rikkomuksista,
ulkoministeriöllä on omat käytäntönsä, -
joilla tämäntyyppistä tapausta tutkitaan.
Yhdysvaltain senaatti on hyväksynyt ylivoimaisella enemmistöllä -
miljardien dollarien suuruiset sotilasapupaketit -
Israelille, Ukrainalle ja Taiwanille -
sekä humanitaarista tukea palestiinalaisille.
Senaatin enemmistö- ja vähemmistöjohtajat sanoivat -
apupakettien hyväksymisen viestivän USA:n johtajuutta -
niin sen liittolaisille kuin myös vihollisille.
Arvoisa puhemies, senaatti lähettää tänään yhtenäisen viestin maailmalle.
Yhdysvallat puolustaa demokratiaa aina, kun se tarvitsee apua.
Liittolaisillemme sanomme: Seisomme rinnallanne.
Vihollisillemme sanomme: Älkää härnätkö meitä.
Maailmalle sanomme: Teemme kaikkemme -
puolustaaksemme demokratiaa ja elämäntapaamme.
Kuuden kuukauden väsymätön työ on tuottanut tulosta.
Kongressi lähettää lakipaketin presidentti Bidenin pöydälle.
Tämän paketin aikaansaaminen -
on yksi senaatin suurimmista saavutuksista vuosiin, -
ellei vuosikymmeniin. Monet kongressissa ja sen ulkopuolella -
toivoivat tämän paketin epäonnistuvan.
Voittajia ovat tänään kaikki ne, jotka puolustavat demokratiaa.
Kun Putin kiihdytti sotaansa Ukrainaa vastaan, totesin kollegoillemme, -
että niin liittolaiset kuin vihollisetkin seuraavat tarkasti sitä, -
miten Yhdysvallat reagoi.
Kun Iranin tukemat terroristit hyökkäsivät juutalaisvaltioon 7.10. -
teurastaakseen viattomia israelilaisia, varoitin, -
että maailma havainnoi tarkasti -
merkkejä Yhdysvaltojen johtajuuden heikkenemisestä.
Ystävämme ovat jo kuukausia tarkkailleet, -
onko Yhdysvalloilla yhä sitä voimaa, jolla se voitti kylmän sodan, -
tai päättäväisyyttä, jolla on edistetty rauhaa ja vaurautta jo vuosikymmeniä.
Vihollisemme ovat testanneet, -
onko demokratian arsenaali todella rakennettu kestämään.
Tänä iltana senaatti lähettää selkeän viestin.
Presidentti Joe Biden on luvannut allekirjoittaa lakipaketit heti tänään.
Pakettiin kuuluu lisäksi kolme lakiehdotusta -
Iranin hallinnolle asetettavista uusista pakotteista.
Yksi niistä, Mahsa-laki, kohdistuu suoraan -
Iranin korkeimpaan johtajaan, ajatollah Ali Khameneihin -
ja hänen virastoonsa sekä kaikkiin, jotka ovat yhteydessä sen toimintaan.
Mahsa-laissa edellytetään myös, -
että USA:n presidentin on raportoitava kongressille vuosittain, -
onko kyseisiin iranilaisvirkamiehiin kohdistuvien pakotteiden -
voimassaoloa syytä jatkaa. Tällä vaikeutetaan huomattavasti sitä, -
että USA:n hallinnot voisivat purkaa Iran-pakotteita yksipuolisesti.
Pentagonin tiedottaja, kenraalimajuri Pat Ryder myönsi, -
että Iran on tehnyt jälleen irakilaisliittolaistensa välityksellä -
iskuja USA:n sotilastukikohtiin Irakissa aiemmin tällä viikolla.
Iranin liittolaisryhmät tekivät 22.4. -
kaksi epäonnistunutta iskua USA:n joukkoja vastaan Irakissa ja Syyriassa.
Nämä olivat ensimmäiset iskut liittoumaa vastaan 4.2. jälkeen.
Iskut vaaransivat sekä liittouman että Irakin henkilöstön.
Kehotamme Irakin hallitusta ryhtymään kaikkiin tarvittaviin toimiin-
USA:n joukkojen suojelemiseksi Irakissa ja Syyriassa.
Jos iskut jatkuvat, emme epäröi puolustaa joukkojamme.
Samalla kun Iran on tehnyt uusia iskuja USA:n sotilaita vastaan Irakissa,
EU on puolestaan tehostanut pyrkimyksiään -
vastata Iranin viimeaikaisiin aggressioihin.
EU ilmoitti asettavansa ajatollahin hallinnolle uusia pakotteita.
Tämä päätös sitoo myös -
EU:n ulko- ja turvallisuuspoliittista edustajaa Josep Borrellia.
Kiitos seurasta.
Rukoillaan rauhaa Jerusalemille ja pelastusta Israelille.
Jos lahjoitusten varassa tuotettava ohjelmistomme on siunannut sinua, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua ja iloista pesachia.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen